किसी-किसी में यह आदत होती है कि वह जरा-जरा सी बात पर बदला लेना, नीचा दिखाना, हंसी उड़ाना, व्यंग्य कसना या षडयंत्र रचना शुरू कर देता है। ऐसी हरकतें और योजनाएं बनाने वाला भयानक सिरदर्द और दूसरी बीमारियों का शिकार बन जाता है। इसलिये ऐसे लोगों को चाहिए कि अपने मन को हमेशा हल्का फुल्का रखने का प्रयत्न करें। मन से बैर की भावना को निकाल फेंके और हंसते हंसाते रहें तो अनेक बीमारियों से स्वत: ही पिंड छूट जायेगा।